ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மக்களின் உரிமைகள் மற்றும் அரசால் வழங்கப்படும் சேவைகள் குறித்த தகவல்கள் மூலம் மக்களுக்கு அதிகாரம் அளிப்பதில் பண்பலை வானொலிகள் முக்கியப் பங்கு வகிக்கின்றன- டாக்டர் செல்வவிநாயகம்
தமிழ்நாட்டில் உள்ள பண்பலை வானொலிகளின் நிகழ்ச்சி பிரிவு தலைவர்கள் மற்றும் நிகழ்ச்சி தொகுப்பாளர்களுடனான கலந்துரையாடலுக்கு பத்திரிகை தகவல் அலுவலகம் ஏற்பாடு செய்திருந்தது
மக்களின் உரிமைகள் மற்றும் அரசால் வழங்கப்படும் சேவைகள் குறித்த தகவல்கள் மூலம், மக்களுக்கு அதிகாரம் அளிப்பதில் பண்பலை வானொலிகள் முக்கியப் பங்கு வகிப்பதாக தமிழக பொது சுகாதாரம் மற்றும் தடுப்பு மருந்து துறை இயக்குனர் டாக்டர் செல்வவிநாயகம் தெரிவித்துள்ளார். சென்னையில் மத்திய அரசின் பத்திரிகை தகவல் அலுவலகம் ஏற்பாடு செய்திருந்த, தமிழ்நாட்டில் உள்ள பண்பலை வானொலிகளின் நிகழ்ச்சி பிரிவுத் தலைவர்கள் மற்றும் நிகழ்ச்சி தொகுப்பாளர்களுடனான கலந்துரையாடல் நிகழ்ச்சியில் உரையாற்றிய அவர், இதனை தெரிவித்தார்.
நலத்திட்டங்கள் பற்றிய தகவல்களை, குறிப்பாக சுகாதாரம் பற்றிய தகவல்களை மக்களிடம் கொண்டு சேர்ப்பதில் வானொலி முக்கியப் பங்கு வகிப்பதாக டாக்டர் செல்வவிநாயகம் குறிப்பிட்டார். சமுதாயத்தில் ஏற்படும் உயிரிழப்புகளில் 69% தொற்றா நோய்கள் மூலம் ஏற்படுவதையும், குழந்தைகளிடையே உடல் பருமன் அதிகரித்து வருவதையும் சுட்டிக்காட்டிய அவர், சமுதாயத்தில் வாழ்க்கை முறை பாதிப்பால் ஏற்படக்கூடிய நோய்களை கட்டுப்படுத்த, மக்களின் வாழ்க்கை முறையில் மாற்றத்தை ஏற்படுத்துவதற்கான உந்து சக்தியாக பண்பலை வானொலிகள் செயல்பட வேண்டும் என கேட்டுக்கொண்டார்.
பத்திரிகை தகவல் அலுவலக தென் மண்டல கூடுதல் தலைமை இயக்குனர் திரு எம். அண்ணாதுரை பேசுகையில், பத்திரிகை தகவல் அலுவலகம் மற்றும் பண்பலை வானொலி நிலையங்கள் இடையேயான ஒருங்கிணைப்பு, வானொலி நேயர்கள் மற்றும் பொதுமக்கள் அரசின் பல்வேறு நலத்திட்டங்கள் குறித்த அதிகாரப்பூர்வ தகவல்களை பெறுவதற்கு உதவியாக இருக்கும் என்றார். இதுபோன்ற கலந்துரையாடல்கள் மற்றம் பண்பலை வானொலி நிகழ்ச்சிகளின் புதுமைத்தன்மை, நேயர்களின் கவனத்தை ஈர்க்க உதவுவதை சுட்டிக்காட்டிய அவர், பொதுமக்களுக்கான தகவல்கள் மற்றும் வளர்ச்சி திட்டங்கள் குறித்த விவரங்களை மக்களிடம் சேர்ப்பதற்கான சிறந்த அமைப்பாக பண்பலை வானொலிகள் திகழ்கின்றன என்றும் தெரிவித்தார்.
இந்த கலந்துரையாடலில் பங்கேற்ற பல்வேறு பண்பலை வானொலி நிலையங்களின் பிரதிநிதிகள், அதிகாரப்பூர்வ வட்டாரங்களிலிருந்து தகவல்களை பெறுவதில் உள்ள பிரச்சனைகள் மற்றும் அரசின் முடிவுகள் மற்றும் திட்டங்களை தெரிவிப்பதற்கு முன்பாக அவற்றை உறுதிப்படுத்துவதில் உள்ள சிக்கல்கள் குறித்து எடுத்துரைத்தனர்.
அரசின் எந்தவொரு துறையின் சார்பிலும், இதுபோன்றதொரு கலந்துரையாடல் இதுவரை நடத்தப்படாத நிலையில், முதன்முறையாக இதனை பத்திரிகை தகவல் அலுவலகம் நடத்தியிருப்பது குறித்து மகிழ்ச்சியையும், நன்றியையும் அவர்கள் தெரிவித்துக் கொண்டதுடன், இதுபோன்ற கலந்துரையாடல்களை வருங்காலங்களிலும் தொடர்ந்து நடத்த பத்திரிகை தகவல் அலுவலகம் ஏற்பாடு செய்யவேண்டும் என்றும் பிரதிநிதிகள் வலியுறுத்தினர்.
விவசாயத்துறை அமைச்சகம்
தமிழகம் உள்ளிட்ட நாட்டின் பல்வேறு மாநிலங்களில் உணவு தானியங்களின் கொள்முதல் தொய்வின்றி நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 11 வரை 372.41 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 308.57 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 20.68 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 40.53 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 70311.78 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 48.11 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680222
----
(Visitor Counter : 98
நிதி அமைச்சகம்
71-ம் குழுவைச் சேர்ந்த 35 ஐஆர்எஸ் அதிகாரிகளின் பயிற்சி நிறைவு விழாவுக்கு மத்திய மறைமுக வரிகள் மற்றும் சுங்க வாரியத்தின் தலைவர் திரு விவேக் ஜோஹ்ரி தலைமை வகித்தார்
ஐஆர்எஸ்  அதிகாரிகளின் 71-வது குழுவின் பயிற்சி நிறைவு விழா பரிதாபாத்தில் உள்ள தேசிய சுங்கம், மறைமுக வரிகள் மற்றும் போதைப்பொருள் தடுப்பு தேசிய அகாடமியில் அணிவகுப்போடு இன்று நிறைவுற்றது.
10 பெண் அலுவலர்கள் உள்ளிட்ட 35 அலுவலர்கள் இந்தப் பிரிவில் பயிற்சி பெற்றனர். சுதந்திரத்திற்குப் பின்னர் மறைமுக வரி முறையில் செய்யப்பட்ட மிகவும் முக்கியத்துவம் மிக்க சீர்திருத்தமான சரக்கு மற்றும் சேவை வரிகள்  துறையில் இவர்கள் பணியாற்றுவார்கள்.
பயிற்சி நிறைவு விழாவுக்கு மத்திய மறைமுக வரிகள் மற்றும் சுங்க வாரியத்தின் தலைவர் திரு விவேக் ஜோஹ்ரி தலைமை வகித்ததோடு அணிவகுப்பு மரியாதையையும்ஏற்றுக்கொண்டார்
நிறைவு விழாவில் உரையாற்றிய அவர், பயிற்சியின் முடிவாக இது இருக்கலாமே தவிர கற்றலின் முடிவாக இருக்கக் கூடாது என்று அதிகாரிகளிடம் கூறினார். துணிச்சலான முடிவுகளை எடுக்குமாறும், சவால்களை எதிர்கொள்ளும் விதத்தில் தரவு சார்ந்த அமைப்பாக இத்துறையை மாற்றுவதற்கான தேவை குறித்தும் அவர் அதிகாரிகளிடம் கூறினார்.
பயிற்சியை சிறப்பாக நிறைவு செய்த அலுவலர்களுக்கு பாராட்டு தெரிவித்த அவர், அவர்களது குடும்பத்தினரின் பங்களிப்பையும் குறிப்பிட்டார். பயிற்சியின் பல்வேறு பிரிவுகளில் சிறந்து விளங்கியவர்களுக்கு பதக்கங்கள் வழங்கப்பட்டன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784860
பிரதமர் அலுவலகம்
டாக்டர் பாபாசாகிப் அம்பேத்கர் நினைவு தினம் – பிரதமர் மரியாதை அஞ்சலி செலுத்தினார்
டாக்டர் பாபாசாகிப் அம்பேத்கர் நினைவு தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“டாக்டர் பாபாசாகிப் அம்பேத்கர் நினைவு தினத்தை முன்னிட்டு நான் அவருக்கு தலை தலை வணங்குகிறேன்.
மும்பையில் உள்ள சைத்திய பூமியில் பிரார்த்தனை செய்தது எனது பாக்கியம் ஆகும். அந்த பயணத்தின்போது எடுத்த சில புகைப்படங்களை நான் பகிர்கிறேன் என்று பிரதமர் கூறினார்.
மும்பையில் உள்ள சைத்திய பூமியில் பிரார்த்தனை செய்தது எனது பாக்கியம் ஆகும். அந்த பயணத்தின்போது எடுத்த சில புகைப்படங்களை நான் பகிர்கிறேன் pic.twitter.com/mR3cz3JMtY
நரேந்திர மோடி  December 6, 2017
(Visitor Counter : 131
ரெயில்வே அமைச்சகம்
நாடு முழுவதும் 25 மே 2020 வரையிலான காலத்தில் இந்திய ரயில்வே 3274 ஷ்ராமிக் சிறப்பு ரயில்களை இயக்கியுள்ளது.
25 நாட்களில் ஷ்ராமிக் சிறப்பு ரயில்கள் மூலமாக 44 லட்சத்துக்கும் அதிகமான பயணிகள் தங்கள் சொந்த ஊருக்கு ஏற்றிச் செல்லப்பட்டுள்ளனர்.
பல்வேறு இடங்களில் சிக்கித் தவித்த புலம் பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள், இதர நபர்கள் ஆகியோரை சிறப்பு ரயில்கள் மூலம் ஏற்றிச்செல்வது தொடர்பாக மத்திய உள்துறை அமைச்சகம் வெளியிட்டிருந்த ஆணையை அடுத்து, இந்திய ரயில்வே 01 மே 2020: முதல் ஷ்ராமிக் சிறப்பு ரயில்களை இயக்க முடிவு செய்திருந்தது.
25 மே 2020 வரையிலான காலத்தில் நாட்டின் பல்வேறு மாநிலங்களிலிருந்தும் மொத்தம் 3274 ஷ்ராமிக் சிறப்பு ரயில்கள் இயக்கப்பட்டன. இந்த ஷ்ராமிக் சிறப்பு ரயில்கள் மூலமாக 44 லட்சத்துக்கும் அதிகமான பயணிகள் தங்களது சொந்த மாநிலங்களுக்குச் சென்றடைந்துள்ளனர். 25. 5. 2020 அன்று 223 ஷ்ராமிக் சிறப்பு ரயில்கள் 2.8 லட்சம் பயணிகளுடன் ஓடிக்கொண்டிருந்தன.
பயணம் செய்த புலம்பெயர்ந்தோருக்கு ஐஆர்சிடிசி, 74 லட்சம் இலவச உணவும் ஒரு கோடி குடிநீர்க் குப்பிகளும் வழங்கியது.
இன்று ஓடிக் கொண்டிருக்கும் ரயில்கள் எந்தவித நெரிசலுக்கும் உள்ளாகவில்லை என்பது கவனிக்கத்தக்கது.
சிறப்பு ரயில்கள் தவிர 1 ஜூன் 2020 முதல் புதுதில்லியை இணைக்கும் 15 இணை சிறப்பு ரயில்களையும், அட்டவணையிடப்பட்டபடி மேலும் 200 ரயில்களை இயக்கவும் ரயில்வே திட்டமிட்டுள்ளது.
மின்னணு மற்றும் தகவல் தொழில்நுட்பம்
கர்நாடகாவில் இணைய இணைப்பை மேம்படுத்த பணிக்குழு: மத்திய மின்னணு மற்றும் தகவல் தொழில்நுட்ப அமைச்சகம் நடவடிக்கை
அண்மையில் கர்நாடகாவின் 6 மாவட்டங்களில் மத்திய மின்னணு மற்றும் தகவல் தொழில்நுட்ப இணை அமைச்சர் திரு ராஜீவ் சந்திரசேகர் மேற்கொண்ட ஜன் ஆசிர்வாத் யாத்ராவின் போது ஒவ்வொரு மாவட்டத்திலும் ஒரு சில பகுதிகளில் இணைய இணைப்பின் வேகம் மற்றும் அணுகலை மேம்படுத்துமாறு ஏராளமான கோரிக்கைகள் முன்வைக்கப்பட்டன. இது குறித்து ஒவ்வொரு மாவட்டத்திலும் ஆய்வு செய்வதற்காக பணிக்குழு அமைக்கப்படும் என்று அமைச்சர் உறுதி அளித்திருந்தார்.
இதையடுத்து, இந்திய தேசிய இணையதள இணைப்பகம்  மற்றும் இந்திய மென்பொருள் தொழில்நுட்ப பூங்காக்கள்  ஆகியவற்றின் அதிகாரிகள் அடங்கிய பணிக்குழு தனது பணியைத் தொடங்கியுள்ளது. இந்தக் குழுவினர் ஒவ்வொரு மாவட்டத்திற்கும் சென்று மக்களை சந்திப்பார்கள். மாநில அரசு அதிகாரிகளையும் சந்திக்கும் இந்தக் குழு, அமைச்சரிடம் அறிக்கையை சமர்ப்பிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753059
-----
(Visitor Counter : 163
பிரதமர் அலுவலகம்
உத்கல் எக்ஸ்பிரஸ் ரெயில் தடம் புரண்ட சம்பவத்திற்கு பிரதமர் துயரம்
உத்தர பிரதேச மாநிலம் முசாபர்நகர் என்ற இடத்தில் உத்கல் எக்ஸ்பிரஸ் ரெயில் தடம் புரண்டு விபத்துக்குள்ளான சம்பவம் குறித்து பிரதமர் திரு. நரேந்திர மோடி தனது துயரத்தை தெரிவித்துள்ளார். நிலைமை மிகவும் தீவிரமாக கண்காணிக்கப்பட்டு வருவதாகவும், ரெயில்வே அமைச்சகமும், உ.பி. அரசும் தங்களால் இயன்ற அனைத்தையும் மேற்கொண்டு அனைத்து உதவிகளையும் வழங்கி வருகின்றன என்று பிரதமர் குறிப்பிட்டுள்ளார்.
“முசாபர்நகரில் உத்கல் எக்ஸ்பிரஸ் ரெயில் தடம் புரண்ட சம்பவம் அறிந்து கடும் வேதனை அடைந்தேன். விபத்தில் உயிரிழந்தவர்கள் குடும்பத்தினருடனேயே என் எண்ணங்கள் உள்ளன.
விபத்தில் காயமடைந்தவர்கள் விரைவில் குணமடைய நான் பிரார்த்திக்கிறேன். நிலைமையை ரெயில்வே அமைச்சகம் நெருக்கமாக கண்காணித்து வருகிறது.
ரெயில்வே அமைச்சகமும், உ.பி. அரசும் தங்களால் இயன்ற அனைத்தையும் மேற்கொண்டு ரெயில் தடம்புரண்டதால் ஏற்பட்டுள்ள விபத்தையொட்டி அனைத்து உதவிகளையும் வழங்கி வருகின்றன” என்று பிரதமர் குறிப்பிட்டுள்ளார்.
பிரதமர் அலுவலகம்
ஜபல்பூரின் தொன்மையான சங்கரம் சாகர் ஏரிக்கு புத்துயிர் வழங்குவதில் மக்கள் மேற்கொண்ட முயற்சிகளுக்கு பிரதமர் பாராட்டு
பிரதமர் திரு. நரேந்திர மோடி ஜபல்பூரின் தொன்மையான சங்கரம் சாகர் ஏரிக்கு புத்துயிர் வழங்கிய மக்களின் முயற்சிகளுக்கு பாராட்டுத் தெரிவித்துள்ளார். ஜபல்பூரின் தொன்மையான சாகர் ஏரிக்கு புத்துயிர் வழங்கிய மக்களின் முயற்சிகள் போற்றுதற்குரியது என்றார். ஜபல்பூர் நாடாளுமன்ற உறுப்பினர் திரு. ராகேஷ் சிங் தனது ட்விட்டர் பதிவில், மக்கள் பிரதிநிதிகள், ஜபல்பூர் ஆட்சித் தலைவர் மற்றும் நகராட்சி ஆணையரோடு சங்கரம் சாகர் ஏரியின் சுற்றுப் பகுதிகளை அழகுப்படுத்தும் நடவடிக்கைகளை ஆய்வு மேற்கொண்டேன் என்றார்.
பிரதமர் தமது ட்விட்டர் பதிவில் கூறியிருப்பதாவது:
“ஜபல்பூரின் தொன்மையான சாகர் ஏரியை புத்துயிர் வழங்கி புதுப்பித்தலுக்கு மக்கள் மேற்கொண்ட முயற்சிகள் போற்றுதற்குரியது”
பிரதமர் அலுவலகம்
மனதின் குரல் நிகழ்ச்சிக்காக ஆலோசனைகளை பிரதமர் கோருகிறார்
பிரதமர் திரு நரேந்திர மோடி, இம்மாதம் ஒலிபரப்பாக உள்ள தமது மனதின் குரல் நிகழ்ச்சிக்காக பொது மக்களிடமிருந்து கருத்துக்களையும், ஆலோசனைகளையும் வரவேற்றுள்ளார்.
88-வது மனதின் குரல் நிகழ்ச்சி வரும் 24-ந் தேதி ஒலிபரப்பாக உள்ளது.
இது குறித்து, MyGov அழைப்பைப் பகிர்ந்து அவர் வெளியிட்டுள்ள டுவிட்டர் பதிவில் கூறியிருப்பதாவது :
“மனதின் குரல் மூலம் நாம் அடிமட்ட அளவில் மாற்றம் ஏற்படுத்துபவர்களின் அசாதாரணமான சாதனைகளை கொண்டாடி வருகிறோம். இத்தகைய உந்து சக்தியாக திகழும் வாழ்க்கைப் பயணங்களை நீங்கள் அறிவீர்களா? அவற்றை 24-ந் தேதி ஒலிபரப்பாகும் இம்மாத நிகழ்ச்சிக்காக பகிருங்கள். MyGov தளத்திலோ, NaMo செயலியிலோ அல்லது 1800-11-7800 என்ற எண்ணுக்கு தொடர்பு கொண்டோ பகிர்ந்து கொள்ளுங்கள்.”
தகவல் மற்றும் ஒலிபரப்பு அமைச்சகம்
53ஆவது இந்திய சர்வதேச திரைப்பட விழாவில் சிறந்த புதுமுகத் திரைப்பட பிரிவில் ‘தி ஐ லேண்ட் ஆப் லாஸ்ட் கேர்ள்ஸ்’ திரையிடப்பட்டது
குழந்தை வளர்ப்பு அவ்வளவு எளிய காரியமல்ல. பெற்றோரிடம் கேட்டுப்பாருங்கள். அவர்கள் மணிக்கணக்கில் தங்களது அனுபவங்களை பகிருவார்கள். ஆறு சுட்டிக்குழந்தைகளின் பெற்றோர் ஒரு முழு நீள திரைப்படத்தை இயக்குவது என்பதை நீங்களே கற்பனை செய்து பாருங்கள். அதிலும், மூன்று குழந்தைகளை ‘தி ஐ லேண்ட் ஆப் லாஸ்ட் கேர்ள்ஸ்’ என்ற திரைப்படத்தில் நடிக்க வைத்துள்ளனர். கரோனாடோவில் இருந்து வந்துள்ள ஸ்கிமிட் குடும்பத்தினர் 53ஆவது இந்திய சர்வதேச திரைப்பட விழாவில் கலந்துகொண்டு தங்களது ‘குடும்ப’ திரைப்படத்தை திரையிட உள்ளனர்.
அந்த திரைப்படத்தின் இயக்குநரான அன்னா மேரி ஸ்கிமிட் பேசும் போது,“குழந்தைகளோடு இணைந்து படம் எடுப்பது ஒரு வித்தியாசமான அனுபவத்தை தந்தது. அதிலும், எங்களுடைய குழந்தைகளை வைத்து திரைப்படம் எடுப்பது கூடுதலான ஆர்வத்தையும், உற்சாகத்தையும் தந்தது. அதே வேளையில் அதற்கு நிறைய கடின உழைப்பு தேவைப்பட்டது.” எங்களுடைய குழந்தைகளின் திறமைகளை ஒட்டுமொத்தமாக இந்த படத்தில் பயன்படுத்தி வெளி உலகிற்கு வழங்கியுள்ளோம் என்றார்.
“இந்த திரைப்படம் உருவாகுவதில் எங்களுடைய மகள்களின் பங்கு மகத்தானது. இந்த திரைப்படத்திற்காக போடப்பட்ட அரங்கு தான் மிகப்பெரிய சவாலாக இருந்தது. அதாவது சரியான இடத்தில் அந்த அரங்கு அமைக்கப்பட்டிருக்க வேண்டும். மேலும் இயற்கையான வெளிச்சத்தில் திரைப்படத்தை எடுப்பதற்கு மிகவும் கடினமாக இருந்தது. சில நேரங்களில், போதிய வெளிச்சம் கிடைக்கவில்லை. அதனை படப்பிடிப்பிற்கு பிந்தைய தயாரிப்பு பணிகளின் போது சரி செய்தோம். இயற்கையாக அமைந்துள்ள படப்பிடிப்பு தளத்தில் படமாக்கும் போது, எங்களுக்கு நிறைய சவால்கள் இருந்தது. குறிப்பாக, கடல் நீரில் படமாக்கும் போது, நண்டுகள் குழந்தைகளை கடித்தது” என்றார்
இந்த திரைப்படத்தின் தயாரிப்பாளரும், குழந்தைகளின் தகப்பனாருமான பிரையன் ஸ்கிமிட் பேசும் போது, கொவிட் பெருந்தொற்றுக்கு முன்பாகவே இந்த திரைப்படம் எடுக்கப்பட்டுள்ளது. அதன் கொடிய தாக்கங்கள் முடிந்த பிறகே படத்தை வெளியிட வேண்டும் என்ற முடிவில் இருந்தோம். உலகம் முழுவதும் பயணம் மேற்கொண்டு பல்வேறு வகையான பார்வையாளர்கள் மத்தியில் திரைப்படத்தை வெளியிடுவது சிறந்த அனுபவமாகும். மூன்று மகள்களின் விளையாட்டு தனமான சண்டை, சச்சரவுகள் மற்றும் குறும்புத் தனங்களை மிக அழகாக படம் பிடித்துள்ளோம்.
இந்த திரைப்படத்தில் நடித்த அவிலா, அட்டோம், ஸ்கார்லட் ஆகிய 3 சிறுமிகளும் இந்த நிகழ்வில் கலந்து கொண்டனர். இந்த திரைப்படம் ஏற்கனவே மாஸ்கோ சர்வதேச திரைப்பட விழாவிலும், சினிமேஜிக் திரைப்பட விழாவிலும் பேன்டாசியா திரைப்பட விழாவிலும் திரையிடப்பட்டது குறிப்பிடத்தக்கது.
கதைக்களம்
மூன்று சிறுமிகளும் ராட்சத அலைகளில் சிக்கி அதன் பின்னர் கடல் குகையில் சிக்கிக் கொள்கிறார்கள். அதனைத் தொடர்ந்து நூற்றுக்கணக்கான பெரிய நீர் நாய்கள், பெரிய கடல் பசுக்களுக்கும் மூன்று சிறுமிகளுக்கும் இடையே நடைபெறும் போராட்டத்தின் பின்னணியில் கதைக்களம் அமைந்துள்ளது. பாஜா மெக்சிகோ கடல் குகைகளில் வைத்து படமாக்கப்பட்டது மிகப்பெரிய திகில் அனுபவத்தை கொடுக்கும்.
------------------
(GS/RS/KRS
(Visitor Counter : 100
அறிவியல் மற்றும் தொழில்நுட்பத்துறை
சிஎஸ்ஐஆர் - சிஎம்ஈஆர்ஐ-யின் சூரிய சக்தி சமையல் அமைப்பு: புதுமையான மற்றும் மாசில்லா இந்தியாவை நோக்கிய பயணம்
சிஎஸ்ஐஆர் - சிஎம்ஈஆர்ஐ உருவாக்கியுள்ள சூரியசக்தி டிசி சமையல் அமைப்பை மேற்கு வங்கத்தில் உள்ள ஆசன்சால் பிரைல் கல்வி மையத்திடம் சிஎஸ்ஐஆர் - சிஎம்ஈஆர்ஐ இயக்குநர் பேராசிரியர் ஹரிஷ் ஹிரானி இன்று ஒப்படைத்தார்.
ஆசன்சால் ராமகிருஷ்ணா மிஷன் ஆசிரமத்தின் சுவாமி சோமாத்மானந்தாஜி மகராஜ் மற்றும் ஆசன்சால் துர்காப்பூர் வளர்ச்சி ஆணையத்தின் தலைவர் திரு தபஸ் பானர்ஜி ஆகியோர் முன்னிலையில் இந்நிகழ்வு நடைபெற்றது.
சிஎஸ்ஐஆர் - சிஎம்ஈஆர்ஐ உருவாக்கியுள்ள சூரியசக்தி டிசி சமையல் அமைப்பின் தொழில்நுட்பம் ஆசன்சால் சோலார் & எல் ஈ டி ஹவுஸ் மற்றும் மெக்கோ சோலார் & இன்பிராஸ்ட்ரக்சர் அசோசியேட்ஸ் ஆகிய இரு நிறுவனங்களிடம் வழங்கப்பட்டது.
சூரிய ஒளி அடிப்படையிலான சமையல் அமைப்பான சிஎஸ்ஐஆர் - சிஎம்ஈஆர்ஐ உருவாக்கியுள்ள சூரியசக்தி டிசி சமையல் அமைப்பில், சூரியசக்தி ஒளிமின்னழுத்த தகடு, முன்னேற்ற கட்டுப்பாட்டு கருவி, மின்கலன் மற்றும் சமைக்கும் பாத்திரம் ஆகியவை உள்ளன. தூய்மையான, இன்வெர்ட்டர் தேவைப்படாத, நேரடி செயல்பாட்டுடன் கூடிய வேகமான மற்றும் சீரான சூடாக்கும் தன்மையுடன் கூடிய சமையல் முறையை இது வழங்குகிறது. இதன் மூலம் ஒரு வருடத்தில் ஒரு குடும்பம் ஒரு டன் கரியமில டையாக்சைட் வெளிப்பாட்டை தவிர்க்கலாம்.
ஊடகங்களிடம் பேசிய சிஎஸ்ஐஆர் - சிஎம்ஈஆர்ஐ இயக்குநர் பேராசிரியர் ஹரிஷ் ஹிரானி, சிறப்பு திறன் பெற்ற குழந்தைகளுக்கு சேவையாற்றி வரும் ஆசன்சால் பிரைல் கல்வி மையத்திடம் சூரியசக்தி டிசி சமையல் அமைப்பை வழங்கியது தமக்கு மிகவும் மகிழ்ச்சி அளிப்பதாக கூறினார்.
மாசில்லா இந்தியா என்பது சிஎஸ்ஐஆர் - சிஎம்ஈஆர்ஐ-யின் கனவு என்றும் இந்த சூரிய சக்தி சமையல் அமைப்பு அந்த கனவை அடைவதற்கான பயணத்தில் ஒரு சிறிய நடவடிக்கை என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757054
-----
(Visitor Counter : 191
சிறப்பு சேவைகள் மற்றும் கட்டுரைகள்
ரூ.78.4 லட்சம் மதிப்புள்ள 1.45 கிலோ தங்கத்தை சென்னை விமான நிலைய சுங்கத்துறை பறிமுதல் செய்தது, ஒருவர் கைது.
ரகசிய உளவுத் தகவலின் அடிப்படையில், சென்னை விமானநிலைய சுங்கத்துறை துபாயிலிருந்து தனியாக வந்த பொருள்கள் முனையத்தில், ரூ.78.4 லட்சம் மதிப்புள்ள 1.45 கிலோ தங்கத்தைப் பறிமுதல் செய்துள்ளது.
துபாயிலிருந்து முன்பே வந்த பயணி ஒருவர், இண்டிகோ ஏர்லைன்ஸ் விமானம் மூலம், தனியாக அனுப்பப்பட்ட தனது பொருள்களை எடுத்துச் செல்ல வந்தார். அந்தப் பொருள்கள் அடங்கிய பெட்டியைத் திறந்து பார்த்த போது, அதில் படுக்கை விரிப்புகள், பொம்மைப் பெட்டிகள் மற்றும் சில பொருள்கள் இருந்தன. படுக்கை விரிப்புகள் அட்டையால் சுற்றப்பட்டிருந்தது. அதை எடுத்த போது, சம்பந்தமில்லாத வகையில் மிகவும் கனமாக இருந்தது. அதைப் பிரித்துப் பார்த்த போது, கார்பன் பேப்பரால் சுற்றப்பட்டு, அடுக்கடுக்காக வைக்கப்பட்டிருந்த தங்கப்பட்டைகள் இருந்தது கண்டுபிடிக்கப்பட்டது. இதே போல பொம்மைப் பெட்டிகளிலும் அட்டைகள் இருந்தது தெரியவந்தது. அவற்றிலும் தங்கப்பட்டைகள் மறைத்து வைக்கப்பட்டிருந்தன. நான்கு பெட்டிகளிலிருந்து, மூன்று படுக்கை விரிப்புகள் மற்றும் ஏழு பொம்மைப் பெட்டிகளில் இருந்த தங்கம் பறிமுதல் செய்யப்பட்டது. மொத்தம் 1.45 கிலோ எடையுள்ள 10 தங்கப்பட்டைகள் 1962-ஆம் ஆண்டின் சுங்கச் சட்டத்தின்படி பறிமுதல் செய்யப்பட்டது. இதன் மதிப்பு ரூ.78.4 லட்சம் ஆகும்.
துபாயில் மின்னியல் பணியாளராக வேலை பார்த்த கள்ளக்குறிச்சியைச்  சேர்ந்த அந்தப் பயணி கோவிட்-19 காரணமாக வேலை இழந்தார். அதனால் அவர் அண்மையில் சொந்த ஊருக்கு வந்தார். தங்கத்தை மறைத்துக் கடத்தி வந்த அவர் கைது செய்யப்பட்டார்.
இது குறித்து மேலும் விசாரணை நடைபெற்று வருவதாக, சென்னை விமானநிலைய சுங்கத்துறை வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
(Visitor Counter : 73
புவி அறிவியல் அமைச்சகம்
“நீர் - வானிலை சார்ந்த பேரழிவு ஆபத்து வாய்ப்புக் குறைப்பு'' என்ற தலைப்பிலான தொடர் பயிலரங்கத்திற்கு தேசிய பேரிடர் மேலாண்மை நிறுவனமும், இந்திய வானிலை ஆராய்ச்சித்துறையும் இணைந்து ஏற்பாடு
மத்திய உள்துறை அமைச்சகத்தின் தேசிய பேரிடர் மேலாண்மை நிறுவனம் , இந்திய வானிலை ஆராய்ச்சித் துறையுடன் இணைந்து “நீர் - வானிலை சார்ந்த பேரழிவு ஆபத்து வாய்ப்புக் குறைப்பு'' குறித்த இணையவழித் தொடர் பயிரலங்கு நிகழ்ச்சிகளுக்கு ஏற்பாடு செய்திருந்தது. இந்த பயிலரங்கு நடப்பாண்டு ஜூலை 14-ம் தேதி முதல் ஆகஸ்ட் நான்காம் தேதி வரை நடைபெற்றது. இடி மின்னல் புயல், முகில்வெடிப்பு மற்றும் வெள்ளம், சூறாவளிகள் மற்றும் புயல் பாதிப்புகள், பருவநிலை மாற்றம் மற்றும் தீவிர வானிலை மாற்றங்கள் என்ற நான்கு முக்கியமான தலைப்புகளில் இதில் நிகழ்ச்சிகள் நடத்தப்பட்டன. நீர் - வானிலை சார்ந்த ஆபத்து குறித்து மனிதனின் புரிதலை மேம்படுத்துதல் மற்றும் கூட்டு செயல்பாடுகளை சிறப்பாக செயல்படுத்துதலுக்கான வாய்ப்புகள் பற்றி விவாதிப்பதாகவும், பிரதமரின் 10 அம்ச செயல் திட்டம் குறித்து கலந்துரையாடுவதாகவும் இந்த இணையவழிப் பயிலரங்குகள் இருந்தன. ஆபத்து வாய்ப்புகளைக் குறைத்தல் மற்றும் பாதிக்கப்பட்ட பகுதிகள் அவற்றைத் தாங்கும் திறனை மேம்படுத்தும் வகையில் பேரழிவு ஆபத்து குறைப்புக்கான கட்டமைப்பு பற்றியும் இவற்றில் பேசப்பட்டது.
மத்திய உள்துறை இணை அமைச்சர் திரு. நித்யானந்த் ராய் ``நீர் - வானிலை சார்ந்த பேரழிவு ஆபத்து வாய்ப்புக் குறைப்பு'' குறித்த முதலாவது இணையவழிப் பயிலரங்கை 2020 ஜூலை, 14-ம் தேதியன்று தொடங்கி வைத்தார். அப்போது உரையாற்றிய அவர், நீர் - வானிலை சார்ந்த பேரழிவுகளின் பாதிப்புகளைக் குறைப்பதற்கு மத்திய அரசின் துறைகள் / ஏஜென்சிகள் மேற்கொள்ளும் முக்கியமான நடவடிக்கைகளை பட்டியலிட்டார். இந்தப் பேரழிவுகளால் ஏற்படும் பாதிப்புகளை குறைந்தபட்ச அளவிற்குள் கட்டுப்படுத்துவதற்கு மேற்கொள்ள வேண்டிய குறுகிய கால மற்றும் நீண்டகால நோக்கிலான கூட்டு முயற்சிகள் பற்றியும் அவர் வலியுறுத்தினார்.
இந்தப் பயிலரங்கம் ஆகஸ்ட் நான்காம் தேதியன்று நிறைவடைந்தது. இதில் நீர், வானிலை, பேரிடர் அபாயங்களைக் குறைப்பது பற்றி பல்வேறு துறைகளைச் சார்ந்த வல்லுநர்கள் உரையாற்றினார்கள்.
இந்தப் பயிலரங்க நிகழ்வுகளை கீழ்க்காணும் யூ ட்யூப் இணைப்புகளில் காணலாம்.
- Thunderstorm and Lightening
https://www.youtube.com/watch?v=9Zv1Rms78dU
- Cyclone and Flood
https://www.youtube.com/watch?v=G-P1CZB3krk
- Cyclone and Storm Surges
https://www.youtube.com/watch?v=3TNRFsyuJGs
- Climate change and extreme weather events
https://www.youtube.com/watch?v=77H2g3K-msM
-----
(Visitor Counter : 108
பிரதமர் அலுவலகம்
குஜராத்தின் காந்திநகரில் அகில பாரதிய சிக்ஷா சங் அமர்வில் பிரதமர் ஆற்றிய உரையின் தமிழாக்கம்
குஜராத் முதல்வர் திரு பூபேந்திரபாய் பட்டேல் அவர்களே, எனது அமைச்சரவை நண்பர்கள் திரு பர்ஷோத்தம் ரூபாலா, திரு சி.ஆர்.பாட்டில் அவர்களே, குஜராத் அரசின் அமைச்சர்களே, அகில பாரதிய சிக்ஷா சங் உறுப்பினர்களே, தாய்மார்களே, அன்பர்களே!
விடுதலையின் அமிர்த காலத்தில் வளர்ந்த நாடாக முன்னேறும் உறுதிப்பாட்டுடன் இந்தியா முன்னேறி வரும் வேளையில், ஆசிரியர்களின் பங்களிப்பு அதிக முக்கியத்துவம் பெறுகிறது. திரு ரூபாலா அவர்கள் கூறியதைப் போல பள்ளிகளில் கழிவறை வசதிகள் இல்லாத காரணத்தால் ஏராளமான மாணவிகள் பள்ளிப்படிப்பை தொடர முடியாத நிலை இருந்தது. அதனால் பள்ளிகளில் மாணவிகளுக்கு தனி கழிவறைகளை கட்டமைக்கும் சிறப்பு திட்டத்தை நாங்கள் அறிமுகப்படுத்தினோம். அதேபோல, பழங்குடி மக்கள் வசிக்கும் பகுதிகளில் ஒரு காலத்தில் அறிவியல் பிரிவு வழங்கப்படவில்லை. இன்று, ஆசிரியர்கள் அறிவியலை கற்றுத் தருவது மட்டுமல்லாமல், பழங்குடி சமூகத்தைச் சேர்ந்த குழந்தைகள் மருத்துவர்களாகவும், பொறியியலாளர்களாகவும் பணியாற்றுகிறார்கள். இந்திய ஆசிரியர்கள் உலகம் முழுவதும் தாங்கள் செல்லும் இடங்களில் எல்லாம் மிகப்பெரிய தாக்கத்தை ஏற்படுத்தி வருகிறார்கள்.
வேகமாக மாறிவரும் இந்த 21-வது நூற்றாண்டில் இந்திய கல்வி முறையுடன், ஆசிரியர்களும், மாணவர்களும் மாற்றத்தை சந்திக்கிறார்கள். போதுமான உள்கட்டமைப்பு மற்றும் வளங்கள் குறைவு போன்ற சவால்களை முன்னர் ஆசிரியர்கள் எதிர்கொண்டு வந்தனர். ஆனால் இன்று இதுபோன்ற பிரச்சனைகள் படிப்படியாக தீர்க்கப்பட்டு வருகின்றன. இருந்த போதும் இன்றைய தலைமுறை குழந்தைகளிடையே உள்ள ஆர்வம், பெற்றோர் மற்றும் ஆசிரியர்களிடையே மிகப்பெரிய சவாலாக உள்ளது. எனவே ஆசிரியர்கள் தங்களை புதுப்பித்துக் கொள்வது அவசியமாகிறது.
தகவல்கள் பெருமளவு கொட்டிக் கிடக்கும் போது, மாணவர்கள் ஒரு விஷயத்தில் கவனம் செலுத்துவது முக்கியம். எனவே 21-வது நூற்றாண்டில், மாணவர்களின் வாழ்வில் ஆசிரியரின் பங்களிப்பு அதி முக்கியத்துவம் பெறுகிறது. தொழில்நுட்பத்தால் தகவல்களை வழங்கக்கூடும் என்ற போதும், சரியான அணுகுமுறையை ஆசிரியரால் மட்டுமே அளிக்க முடியும். ஆசிரியர்களுக்கு நமது பாரம்பரியம் அளித்துள்ள மரியாதை, பெருமையை முன்னெடுத்துச் சென்று, புதிய இந்தியாவின் கனவை நீங்கள் நிறைவேற்றுவீர்கள் என்ற நம்பிக்கையுடன் உங்கள் அனைவருக்கும் மீண்டும் ஒருமுறை எனது வாழ்த்துகளைத் தெரிவித்துக் கொள்கிறேன்.
வணக்கம்!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
ஜாலியன் வாலாபாக் நினைவிடத்தின் புதுப்பிக்கப்பட்ட வளாகத்தை ஆகஸ்ட் 28 அன்று பிரதமர் நாட்டுக்கு அர்ப்பணிக்கிறார்
நினைவிடத்தில் அமைந்துள்ள அருங்காட்சியக காட்சிக் கூடங்களையும் பிரதமர் திறந்து வைக்கிறார்
ஜாலியன் வாலாபாக் நினைவிடத்தின் புதுப்பிக்கப்பட்ட வளாகத்தை 2021 ஆகஸ்ட் 28 அன்று மாலை 6.25 மணிக்கு பிரதமர் திரு நரேந்திர மோடி காணொலி மூலம் நாட்டுக்கு அர்ப்பணிக்கிறார். நினைவிடத்தில் அமைந்துள்ள அருங்காட்சியக காட்சிக் கூடங்களையும் பிரதமர் திறந்து வைக்கிறார். வளாகத்தை மேம்படுத்த அரசு எடுத்த பல்வேறு நடவடிக்கைகள் குறித்து நிகழ்ச்சியின் போது விளக்கப்படும்.
எடுக்கப்பட்ட நடவடிக்கைகள்:
பயன்பாட்டில் இல்லாத மற்றும் அதிகம் பயன்படுத்தப்படாத கட்டிடங்களை சீரமைத்து நான்கு அருங்காட்சியக காட்சிக் கூடங்கள் உருவாக்கப்பட்டுள்ளன. அக்காலத்தில் பஞ்சாபில் நடைபெற்ற வரலாற்று சிறப்பு மிக்க நிகழ்வுகளை முப்பரிமாண முறையில் இந்த கூடங்கள் காட்சிப்படுத்துவதோடு, கலை மற்றும் சிற்ப வேலைப்பாடுகளையும் கொண்டிருக்கும்.
1919 ஏப்ரல் 13 அன்று நடைபெற்ற நிகழ்வுகளை காண்பிக்கும் ஒலி-ஒளி காட்சியும் இடம்பெறும்.
வளாகத்தை மேம்படுத்த பல்வேறு நடவடிக்கைகள் எடுக்கப்பட்டுள்ளன. பஞ்சாபின் கட்டிடக் கலை அமைப்பை ஒத்து விரிவான பாரம்பரிய புனரமைப்பு பணிகள் மேற்கொள்ளப்பட்டன. சாஹீதி கிணறு சீரமைக்கப்பட்டுள்ளது. நினைவு சின்னத்தின் மையப் பகுதி சீரமைக்கப்பட்டு, நீர்நிலை அல்லி குளமாக புத்தாக்கமளிக்கப்பட்டுள்ளது. பார்வையாளர்களின் வசதியை கருத்தில் கொண்டு நடைபாதைகள் விரிவுபடுத்தப்பட்டுள்ளன.
முறையான வழிகாட்டுதல்களுடன் கூடிய புனரமைக்கப்பட்ட வழித்தடங்கள், முக்கிய இடங்களில் ஒளி வசதிகள், உள்ளூர் செடிகளைக் கொண்டு தோட்ட அமைப்புகள், தோட்டம் முழுவதும் ஒலி வசதிகள் உள்ளிட்ட புதிய மற்றும் நவீன வசதிகள் ஏற்படுத்தப்பட்டுள்ளன. சால்வேஷன் மைதானம், அமர் ஜ்யோத் மற்றும் கொடிக் கம்பத்திற்கென புதிய இடங்கள் உருவாக்கப்பட்டுள்ளன.
மத்திய கலாச்சார அமைச்சர், மத்திய வீட்டுவசதி மற்றும் நகர்ப்புற விவகாரங்கள் அமைச்சர், மத்திய கலாச்சார இணை அமைச்சர், பஞ்சாப், ஹரியானா, உத்தரகாண்ட் மற்றும் ஹிமாச்சலப் பிரதேச முதல்வர்கள், பஞ்சாப்பை சேர்ந்த அனைத்து மக்களவை மற்றும் மாநிலங்களவை உறுப்பினர்கள், ஜாலியன் வாலாபாக் தேசிய நினைவு அறக்கட்டளை உறுப்பினர்கள் உள்ளிட்டோர் இந்த நிகழ்ச்சியில் பங்கேற்பார்கள்.
------
(